CELEX: 32021D0986
Language: sk
Date: 2021-04-29 00:00:00
Title: Rozhodnutie Komisie (EÚ) 2021/986 z 29. apríla 2021, ktorým sa schvaľuje rozhodnutie Zásobovacej agentúry Európskeho spoločenstva pre atómovú energiu o prijatí nových pravidiel agentúry určujúcich postup pri vyvažovaní dopytu a ponuky rúd, zdrojových materiálov a osobitných štiepnych materiálov [oznámené pod číslom C(2021) 2893] (Iba anglické znenie je autentické)

18.6.2021   
               
               
                  SK
               
               
                  Úradný vestník Európskej únie
               
               
                  L 218/1
               
            
         ROZHODNUTIE KOMISIE (EÚ) 2021/986
         z 29. apríla 2021,
         ktorým sa schvaľuje rozhodnutie Zásobovacej agentúry Európskeho spoločenstva pre atómovú energiu o prijatí nových pravidiel agentúry určujúcich postup pri vyvažovaní dopytu a ponuky rúd, zdrojových materiálov a osobitných štiepnych materiálov
         
            
               [oznámené pod číslom C(2021) 2893]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 60 šiesty pododsek,
         keďže:
         
                     (1)
                  
                  
                     Podľa článku 2 Zmluvy o založení Európskeho spoločenstva pre atómovú energiu (ďalej len „Zmluva o Euratome“) má Európske spoločenstvo pre atómovú energiu dohliadať na to, aby všetci používatelia v Spoločenstve dostávali pravidelné a spravodlivé dodávky rúd a jadrového paliva prostredníctvom spoločnej politiky zásobovania založenej na zásade rovnosti prístupu k zdrojom dodávok.
                  
               
                     (2)
                  
                  
                     Na tento účel sa článkom 52 ods. 2 písm. b) Zmluvy o Euratome zriadila agentúra.
                  
               
                     (3)
                  
                  
                     Pravidlá prijaté agentúrou si vyžadujú schválenie Komisiou a majú určovať postup pri vyvažovaní dopytu a ponuky rúd, zdrojových materiálov a osobitných štiepnych materiálov.
                  
               
                     (4)
                  
                  
                     Agentúra na základe Zmluvy o Euratome a svojich stanov prijala rozhodnutím z 15. januára 2021 nové pravidlá s cieľom aktualizovať a nahradiť v súčasnosti platné pravidlá agentúry.
                  
               
                     (5)
                  
                  
                     Podľa článku 60 šiesteho pododseku Zmluvy o Euratome by pravidlá agentúry mali byť schválené Komisiou,
                  
               PRIJALA TOTO ROZHODNUTIE:
         
            Článok 1
            Týmto sa schvaľuje rozhodnutie Zásobovacej agentúry Európskeho spoločenstva pre atómovú energiu z 15. januára 2021, ktorým sa prijímajú pravidlá agentúry určujúce postup pri vyvažovaní dopytu a ponuky rúd, zdrojových materiálov a osobitných štiepnych materiálov, a ktorým sa zrušujú pravidlá Zásobovacej agentúry Európskeho spoločenstva pre atómovú energiu z 5. mája 1960.
         
         
            Článok 2
            Toto rozhodnutie nadobúda účinnosť 1. júla 2021.
         
         
            Článok 3
            Toto rozhodnutie je určené Zásobovacej agentúre Európskeho spoločenstva pre atómovú energiu. Uverejní sa v Úradnom vestníku Európskej únie.
         
         
            V Bruseli 29. apríla 2021
            
               
                  Za Komisiu
               
               Kadri SIMSON
               
                  členka Komisie